Návrh

NARIADENIE VLÁDY

Slovenskej republiky

z ... 2021,

**ktorým sa mení a dopĺňa nariadenie vlády Slovenskej republiky č. 582/2006 Z. z. o bezpečnostných požiadavkách na osobné lode v znení neskorších predpisov**

Vláda Slovenskej republiky podľa [§ 2 ods. 1 písm. j) zákona č. 19/2002 Z. z.](https://www.noveaspi.sk/products/lawText/1/68599/1/ASPI%253A/19/2002%20Z.z.%25232.1.j), ktorým sa ustanovujú podmienky vydávania aproximačných nariadení vlády Slovenskej republiky nariaďuje:

Čl. 1

Nariadenie vlády Slovenskej republiky č. [582/2006 Z. z.](https://www.noveaspi.sk/products/lawText/1/91347/1/ASPI%253A/582/2006%20Z.z.) o bezpečnostných požiadavkách na osobné lode v znení nariadenia vlády Slovenskej republiky č. [452/2010 Z. z.](https://www.noveaspi.sk/products/lawText/1/91347/1/ASPI%253A/452/2010%20Z.z.), nariadenia vlády Slovenskej republiky č. [16/2017 Z. z.](https://www.noveaspi.sk/products/lawText/1/91347/1/ASPI%253A/16/2017%20Z.z.) a nariadenia vlády Slovenskej republiky č. 14/2019 Z. z. sa mení a dopĺňa takto:

1. V § 7 ods. 1 až 3 sa slová „prílohe č. 1“ nahrádzajú slovami „prílohe III smernice“.
2. Príloha č. 1 sa vypúšťa.
3. Príloha č. 2 sa dopĺňa piatym bodom, ktorý znie:

„5. Delegované nariadenie Komisie (EÚ) 2020/411 z 19. novembra 2019, ktorým sa mení smernica Európskeho parlamentu a Rady 2009/45/ES o bezpečnostných pravidlách a normách pre osobné lode, pokiaľ ide o požiadavky na bezpečnosť osobných lodí vnútroštátnej dopravy (Ú. v. EÚ L 83, 19.3.2020).“.

Čl. II

Toto nariadenie vlády nadobúda účinnosť 19. septembra 2021.